পরমার ‘লিপ ফিলিং’ মন্তব্যের জবাবে পোস্ট মিমির

কলকাতা: কদিন আগে হইচইতে মুক্তি পয়েছে ‘ডাইনি’ ওয়েব সিরিজ। যাতে মুখ্য চরিত্রে অভিনয় করেছেন মিমি চক্রবর্তী (Mimi Chakraborty)। সিরিজ দেখে মিমির নিন্দা করেছেন পরমা বন্দ্যোপাধ্যায়। এবার ঠোঁটে মোটা করে লিপস্টিক লাগানোর ছবি পোস্ট করে জবাব দিলেন মিমি।
গত মার্চ মাসেই মুক্তি পেয়েছে মিমি অভিনীত ‘ডাইনি’। সেই ওয়েব সিরিজ বহুল প্রশংসিত হয়েছে। ব্যতিক্রম শুধু পরমা বন্দ্যোপাধ্যায় (Paroma Banerjee)।

ডাইনি সিরিজ ও মিমিকে নিয়ে পোস্ট করেছিলেন পরমা বন্দ্যোপাধ্যায়। পরমা ফেসবুকে লিখেছেন, ‘হইচইঅ্যাপটা ফোন থেকে ডিলিট করে দিয়েছিলাম। ডাইনি ওয়েব সিরিজের প্রশংসা শুনে আমিও খরচ করে বোকা হয়ে গেলাম। বহু কষ্টে মেরেকেটে ৩ এপিসোড দেখতে পেরেছি। তারপর ব্যস, আর না। প্রধান অভিনেত্রী এত বেশি লিপ ফিলিং করিয়েছেন যে ডায়ালগ বলতে গিয়ে ঠোঁটটা খুলছেও না ভালো করে। সিরিজটা যাত্রা টাইপ। পরমা বন্দ্যোপাধ্যায়ের সমালোচনা নিয়ে পাল্টা সরাসরি কোনও জবাব দেননি মিমি চক্রবর্তী। তবে বৃহস্পতিবার ফেসবুকের পাতায় নিজের ফটোশ্যুটের ছবি পোস্ট করেছেন মিমি। যেখানে তাঁকে নিজের ঠোঁটে মোটা করে ঘন লাল রঙের লিপস্টিক লাগাতে দেখা গিয়েছে। সঙ্গে লাল ক্রপটপ ট্রাউজার। খোলা চুল গাঢ় লিপস্টিকে কিলার লাগছে মিমিকে। ঠোঁটে লিপস্টিক লাগানোর এই ছবিগুলি পোস্ট করে মিমি ক্য়াপশানে প্রশ্ন রেখেছেন, ‘ঠিক হ্য়ায় না?’ পাশে ঠোট আর লাভ ইমোজি জুড়েছেন।